AGUAHARA on vesirentoutusta, joka perustuu veden pinnalla ja pinnan alla tehtäviin liikkeisiin ja venytyksiin. Lämmin vesi ja Aguahara-hoitaja kannattelevat vastaanottajan kehoa lähes painottomassa tilassa antaen keholle liikeimpulsseja ja tukien kehon vapaata kellumista, mikä mahdollistaa asteittain syvenevän mielen ja kehon rentoustilan. Aguahara hoitaa ja vapauttaa ihmistä kokonaisvaltaisesti ja syvällisesti. Aguahara-hoito toteutetaan pääsääntöisesti Mäkelänrinteen uimahallin terapia-altaassa (Mäkelänkatu 49, Helsinki) varaamanasi ajankohtana, joten saavuthan uimahalliin hyvissä ajoin, jotta ehdit peseytyä ja vaihtaa uima-asun päällesi ennen Aguahara-hoidon alkamista. Erikseen sovittaessa Aguahara-vesirentoutus voidaan tehdä myös muissa uimahalleissa, joista löytyy terapia-allas.